Kaunti ya Mombasa

Kaunti ya Mombasa imeshika nafasi ya wilaya ya Mombasa baada ya katiba mpya ya Jamhuri ya Kenya kupatikana mwaka 2010. Kaunti hii ni mojawapo ya kaunti mbili ambazo pia ni jiji na ndio kaunti ndogo kabisa kati ya kaunti zote. 

Inapakana na kaunti za Kwale na Kilifi ambazo pamoja na kaunti za Mombasa, Lamu, Tana River na Taita Taveta zilikuwa zinatengeneza Mkoa wa Pwani.

Wakati wa sensa ya mwaka 2019 wakazi walikuwa 1,208,333 katika eneo la km2 219.9, msongamano ukiwa hivyo wa 5,495 kwa kilometa mrabawww.knbs.or.ke.

Makao makuu ya serikali ya kaunti yako katika jiji la Mombasa. 

 Jiografia 
Kaunti ya Mombasa inapakana na Bahari Hindi. Ina kisiwa cha Mvita ambacho huwa kati mwa Jiji la Mombasa. Kimetenganishwa na bara na Kijito cha Tudor na Kijito cha Port Reitz. Vijito hivyo hugawanywa na Makupa Causeway. Maeneo hayo mengine ya bara yameunganishwa kwa feri na daraja. Ardhi yake ni tambarare. 
Lindi la Bandari ya Kilindini, lenye kina cha mita 45-55, huiwezesha kuegeshwa meli kubwa"Port of Mombasa, Kenya ". www.findaport.com. Shipping Guides Ltd. Retrieved 18 March 2018..

Mombasa ina misitu asilia mitatu ambayo ni 6% ya misitu ya mikoko ya Kenya. Misitu hiyo ni mojawapo ya makazi ya wanyamapori katika kaunti hii. Hata hivyo, uvunaji kupindukia wa miti, maeneo taka na kupanua ardhi baharini kumeharibu misitu hii na kuathiri wanyamapori wa majini na ardhini.  
Kaunti ya Mombasa ina tabianchi ya tropiki"CLIMATE: MOMBASA", Climate-Data.org, ilipatikana 13-04-2013. Kwa kuwa iko kando na bahari, kiwango cha unyevuanga huwa juu. Hali ya hewa hutegemea pepo za monsuni. Kaunti hupata misimu miwili ya mvua: Aprili hadi Juni  na Oktoba hadi Disemba.   

Kubadilika kwa wastani wa hali ya hewa kumesababisha kiwango cha upwaji wa bahari kupanda na kuongezeka kwa halijoto, mambo ambayo yanatishia jiji la Mombasa na turathi ya Fort Jesus. Pia, mafuriko ya pwani, mmomonyoko katika fuko na kutoweka kwa mwamba tumbawe kumesababishwa na mabadiliko haya.

 Uchumi 
Uchumi wa Mombasa na nchi ya Kenya kwa jumla hutegemea sana bandari ya Mombasa. Bandari ya Mombasa ndio bandari kubwa zaidi katika ukanda wa Afrika Mashariki. Bidhaa nyingi hupitia hapo kutoka na kuingia ndani ya nchi. Bandari hii pia hutegemewa na nchi ya Uganda, Burundi, Sudani Kusini, Jamuhuri ya Kidemokrasia ya Kongo na Rwanda kupitisha bidhaa kama vile, mafuta"History of The Port Of Mombasa", Halmashauri ya Bandari za Kenya, ilipatikana 13-04-2018. 

Mombasa pia ni kituo kikuu cha utalii kwa sababu ya fuko zake zenye mchanga, Fort Jesus na Mji wa Kale.  Baada ya mashambulizi kadhaa ya kigaidi katika miaka ya awali ya mwongo wa 2010 na Al Shabaab na vikundi vingine, utalii ulidorora"10 wajeruhiwa katika shambulio Kenya", BBC Kiswahili, ilipatikana 13-04-2018"GRENADE ATTACK KILLS ONE IN MOMBASA NIGHT CLUB ". The Star. 16 May 2012. Retrieved 31 May 2012.. Nchi za Marekani, Uingereza, Ufaransa pamoja na nchi zingine za magharibi zilianza kutoa tahadhari za safari. Baada ya Operesheni Linda Nchi, na juhudi za polisi kukumbana na ugaidi, juhudi zinaelekezwa kuimarisha utalii tenaCharles Wasonga, "Serikali ikomeze utovu wa usalama kupiga jeki utalii", Taifa Leo, ilipatikana 13-04-2018. Pia, kuanzishwa kwa huduma ya reli mpya ya SGR kati ya Jiji la Mombasa na Nairobi, kumeongeza idadi ya watalii wa ndaniPhilip Mwakio, "Wildebeest migration and SGR boost tourism", The Standard, ilipatikana 13-04-2018.
Mnada wa Chai wa Mombasa ni mojawapo ya vituo vya unadi wa chai katika dunia. Mnada huu hunadi chai kutoka nchi za Kenya, Tanzania, Uganda Rwanda, Jamuhuri ya Kidemokrasia ya Kongo, Malawi, Madagaska, Zambia na Zimbabwe. Kufikia mwaka wa 2017, ulikuwa soko ya pili kwa ukubwa ya uuzaji wa chai katika duniaGERALD ANDAE, "Mombasa tea sale records third best price globally", Business Daily, ilipatikana 13-04-2013.

 Maeneo bunge 
Kaunti ya Mombasa ina maeneo bunge yafuatayo:
+Kaunti ndogo/Eneo bungeKataChangamwePort Reitz, Kipevu, Airport, Changamwe, ChaaniJomvuJomvu Kuu, Miritini, MikindaniKisauniMjambere, Junda, Bamburi, Mwakirunge, Mtopanga, Magogoni, ShanzuNyaliFrere Town, Ziwa la Ngombe, Mkomani, Kongowea, KadzandaniLikoniMtongwe, Shika Adabu, Bofu, Likoni, TimbwaniMvitaMji wa Kale/Makadara, Tudor, Tononoka, Majengo Ganjoni/Shimanzi

Idadi ya wakazi katika kaunti ndogo (2019)www.knbs.or.ke 
Changamwe 131,882
Jomvu 163,415
Kisauni 291,930
Likoni 250,358
Mvita 154,171
Nyali 216,57

Tazama pia
Orodha ya mito ya kaunti ya Mombasa
 Wilaya ya Mombasa

 Marejeo 

Jamii:Kaunti za Kenya
Jamii:Mombasa
Jamii:Kaunti ya Mombasa